Naseema Khatoon

Naseema Khatoon (Muzaffarpur, Bihar, 1981) Indiako giza eskubideen aldeko ekintzailea da. Parcham Gobernuz Kanpoko Erakundearen sortzailea da, sexu-langileen eta haien familien errehabilitazioaren alde lan egiten duen GKE bat.

 Biografia 
Khatoon Chaturbhuj Sthanen jaio zen, Muzaffarpur Biharen. Aita te postu baten jabea zen eta sexu langile batek adoptatu zuen. Txikitan adopatutu zuen amonak hazi zuen Naseema. Eremu gorri batean hazi zen, eta, beraz, Khatoonen haurtzaroa pobreziaz, hezkuntza faltaz eta ezkutaleku faltaz beteta egon zen polizia-sarekadetan. Bere kontsolamendu bakarra zen bera eta bere anai-arrebak ez zituztela sexu lanera bultzatu. Gauzak hobetu zitzaizkion, 1995ean, Rajbala Verma, IASeko ofizialak, sexu-langileentzako eta haien familientzako programa alternatiboak sortzea erabaki zuenean. Khatoonek "Better Life Option" izeneko programa horietako batean eman zuen izena, eta hilabetean 500 ₹ irabazi zituen crochet lanaren truke, baina auzokoen erreakzio bortitz askori eta aitaren haserreari aurre egin behar izan zien. Aitak amaren aldeko amonaren etxera bidali zuen Sitamarhi Boha Tolarara. Hala ere, GKEko koordinatzaileak aita konbentzitu zuen eta Mumbaira joateko aukera eman zion, GKEko oinarrizko hezkuntza osatzeko.

2001ean, Muzaffarpurrera itzuli zen, eta konturatu zen sexu-langileen egoerak berdina izaten jarraitzen zuela; horregatik, Parcham sortzea erabaki zuen, sexu-langileak eta haien familiak errehabilitatzen zituen GKE bat. Langileak beren eskubideei buruz hezteko helburuarekin kalean antzezlanak antolatzen hasi zen eta pixkanaka lortu zuen haien hezkuntzaz aurrera egitea. Halaber, eta tokiko bankuen maileguen laguntzaz, laster hasi zen burdelean industria txikiak sortzen, bindis, kandelak, intsentsua eta fosforoak fabrikatzeko. Bere ahaleginen ondorioz, sexu-langile gisa batzen diren neskatoen kopurua nabarmen murriztu da.

2008an, Sitamarhingo Boha Tolan zituen putetxeak erre egin zituzten. Naseema eta Parcham sexu langileak eta haien familiak erreskatatzera joan ziren, haien eskubideen alde borrokatuz. Bere lanarekin lortu zuen tokiko gobernuaren arreta erakartzea eta putetxeetako bizilagunek aurre egin beharreko arazoez konturatzea. 2008an, Bihar Nitish Kumarreko ministro nagusiaren "Vikas Yatra"en pertsonalki esku hartu zuen, Boha Tolako gertakariari buruz ohartarazteko, eta, aldi berean, Bihar-ko sexu-langile guztien datuak bil zitzan eskatzeko. Urtebete geroago, Bihar-ko Emakumearen Garapenerako Korporazioak (WDC) eremu gorriko guneetan inkestak egiteko iradokizunak onartu zituen. Gainera, IGNOU-ko ikasketa-zentro bat irekitzea lortu zuen Chaturbhuj Sthan-eko Shukla Road-eko egoitzan, eta LIC India konbentzitu zuen sexu-langileentzat Jeevan Madhur izeneko aseguru-plan bat abiatzeko, astean gutxienez 25 rupiako primarekin.

2004an eta Parchameko banderapean, Jugnu (ipurtargia) sexu-langileei buruzko bost orrialdeko egunkaria sortzen lagundu zuen Khatoonek. Egunkaria sexu-langileen seme-alabek egiten zuten osorik: eskuz idatzia, editatua eta fotokopiatua baizen. Jugnu 32 orrialdeko hilabetekaria da orain, Bihar estatu osoan bortxaketak eta sexu langileei egindako elkarrizketak bezalako istorioak zabaltzen ditu eta mila kopia inguru saltzen ditu. Aldizkariko beste alderdi aipagarri batzuk egilearen letrarekin egindako margolan eta gutun aipagarriak dira. Aldizkariak Hafizee Chowken du egoitza, Sukla Road Muzaffarpurren.

2012an, Naseemak parte hartu zuen Sikarren, Delhetik gertu, bortxaketaren biktima adingabe batentzat justizia eskatuz.

 Bizitza pertsonala 
2003an konferentzia batean Naseemak aktibista sozial bat ezagutu zuen eta 2008an ezkondu zen harekin, Jaipurekoa da, Rajasthanekoa, eta elkarrekin seme bat dute.

 Erreferentziak 

 Kanpo-loturak 



Kategoria:Gizabanako biziak
Kategoria:XX. mendeko jaiotzak
Kategoria:Emakumea
Kategoria:Indiarrak
Kategoria:Giza eskubideen aldeko emakumeak